Ετερογένεια και ποικιλότητα της βλάστησης του υπορόφου σε αγροδασολιβαδικά συστήματα ελαιώνων στη Δυτική Κρήτη
Creators: name: Πατεράκη, Ηρώ Νεκταρίου
Publisher: name: Aristotle University of Thessaloniki
Year: 2024
Subjects: Αγροδασοπονία
Δυτική Κρήτη
Μικροβιακή ποικιλότητα
Agroforestry
Western Crete
Microbial diversity

description: Η παρούσα διπλωματική εργασία μελέτησε τη φυτική ποικιλότητα του υπορόφου και τη μικροβιακή ποικιλότητα του εδάφους σε τέσσερα βιολογικά αγροδασολιβαδικά συστήματα ελαιώνων στη Δυτική Κρήτη, εστιάζοντας στις διαφοροποιήσεις στις εδαφικές συνθήκες και τις καλλιεργητικές πρακτικές. Σκοπός ήταν να διερευνηθεί πώς οι καλλιεργητικές πρακτικές συμπεριλαμβανομένης και της βόσκησης επηρεάζουν το έδαφος και τη σύνθεση των μικροβιακών κοινοτήτων του καθώς και τη βλάστηση στον υπόροφο. Στο αγροτεμάχιο Λισοθύρια, παρατηρήθηκε η μεγαλύτερη φυτική και μικροβιακή ποικιλότητα. Η υψηλή οργανική ουσία και το ελαφρώς αλκαλικό pH ευνόησαν την ανάπτυξη μικροβιακών κοινοτήτων, κυρίως των Proteobacteria, που διαδραματίζουν σημαντικό ρόλο στη θρέψη των φυτών και την ανακύκλωση θρεπτικών στοιχείων. Στο αγροτεμάχιο Καμάρα, η φυτική και μικροβιακή ποικιλία ήταν χαμηλότερη λόγω της χαμηλότερης περιεκτικότητας οργανικής ουσίας και του ουδέτερου pH. Τα Acidobacteriota που επικράτησαν συνδέονται με φτωχότερα εδάφη. Τα κυρίαρχα φυτικά είδη, όπως το Bromus tectorium, εκτόπισαν άλλα φυτικά είδη, περιορίζοντας την ποικιλότητα του οικοσυστήματος. Το αγροτεμάχιο Λαγκά παρουσίασε αυξημένη μικροβιακή και φυτική ποικιλότητα, παρότι η οργανική του ουσία ήταν μέτρια. Η ισορροπία μεταξύ μικροοργανισμών, όπως τα Proteobacteria και τα Acidobacteriota, υποδηλώνει την ικανότητα του εδάφους να υποστηρίζει ποικιλία μικροβιακών ειδών σε μέτριες συνθήκες θρέψης. Αυτή η διαφοροποίηση σχετίζεται με τις κλιματικές και καλλιεργητικές συνθήκες. Στο αγροτεμάχιο Αλώνι, παρατηρήθηκε επίσης υψηλή φυτική και μικροβιακή ποικιλότητα. Η υψηλή οργανική ουσία ευνόησε την ανάπτυξη μικροοργανισμών, όπως τα Proteobacteria. Η βόσκηση στο συγκεκριμένο αγροτεμάχιο συνέβαλε στη βελτίωση της οργανικής ουσίας και στην ενίσχυση της μικροβιακής ποικιλότητας, γεγονός που συνάδει με έρευνες που δείχνουν ότι η βόσκηση ενισχύει τη μικροβιακή ποικιλότητα μέσω προσθήκης οργανικών υλών στο έδαφος. Η εργασία προσέφερε πληροφορίες για τη συσχέτιση των εδαφικών ιδιοτήτων και της διαχείρισης καλλιεργειών με τη βιοποικιλότητα των μικροβιακών κοινοτήτων στους βιολογικούς ελαιώνες της Κρήτης. Τα ευρήματα μπορούν να χρησιμοποιηθούν για την ανάπτυξη βιώσιμων καλλιεργητικών πρακτικών που θα προάγουν την παραγωγικότητα και την υγεία του εδάφους, συμβάλλοντας στη διατήρηση της βιοποικιλότητας και τη βελτίωση της ποιότητας του αγροτικού οικοσυστήματος.
description: The present thesis studied the plant diversity of the understory and microbial diversity of the soil in four organic olive groves in Western Crete, focusing on differences in soil conditions and agricultural practices. The aim was to investigate how agricultural practices as well as grazing influence the soil and the composition of its microbial communities and understory vegetation. In the Lagka plot, the highest plant and microbial diversity was observed. The high organic matter and slightly alkaline pH favored the development of microbial communities, primarily Proteobacteria, which play a significant role in plant nutrition and nutrient recycling. In the Kamara plot, plant and microbial diversity was lower due to lower organic matter content and neutral pH. Acidobacteriota, which dominated this soil, are associated with nutrient-poor soils. Dominant plant species like Bromus tectorum displaced other plant species, limiting understory plant diversity. The Laga plot showed increased microbial and plant diversity, despite moderate organic matter. The balance between microorganisms like Proteobacteria and Acidobacteriota indicates the soil's ability to support a variety of microbial species under moderate nutrient conditions. This differentiation is related to climatic and cultivation conditions. The Aloni plot also exhibited high plant and microbial diversity. The high organic matter promoted the growth of microorganisms, such as Proteobacteria. Grazing in this plot contributed to improving soil organic matter and enhancing microbial diversity, consistent with studies showing that grazing increases microbial diversity through the addition of organic matter to the soil. This research provided insights into the correlation between soil properties and crop management with the biodiversity of microbial communities in the organic olive groves of Crete. The findings can be used to develop sustainable farming practices that promote productivity and soil health, contributing to the conservation of biodiversity and the improvement of the agricultural ecosystem's quality.